O‘zbekistonda qo‘shfamiliyaga ega fuqarolarning farzandiga qay tarzda familiya berilishi ma’lum bo‘ldi

O‘zbekistonda nikohlanuvchilarga qo‘shfamiliyalikka ruxsat etilishi to‘g‘risida xabar berilgandi. Davlat xizmatlari agentligi qo‘shfamiliyaga ega bo‘lgan fuqarolarning farzandiga qay tarzda familiya berilishi haqida ma’lumot berdi.

“Oila kodeksining 69-moddasiga asosan, bolaning familiyasi ota-onaning familiyasiga qarab belgilanadi. Ota-ona turli familiyalarda bo‘lganda ota-onaning kelishuviga binoan bolaga otasining yoki onasining familiyasi beriladi. Ota-onaning xohishiga ko‘ra, bolaga ota yoki ona tomonidan milliy an’analarga ko‘ra bobosining ismi bo‘yicha familiya berilishi ham mumkin”, — deya tushuntiradi DXA.
Eslatib o‘tamiz, hukumat tomonidan tasdiqlangan FHDYo sohasiga oid qaror bilan nikohlanuvchilarga qo‘shfamiliyalikka ruxsat berildi. Masalan, kuyov Ahmedov kelin Shuhratova bo‘lsa, shunda kuyov Ahmedov-Shuhratov, kelin esa Ahmedova-Shuhratova bo‘lishi mumkin.
Avvalroq O‘zbekistondagi barcha FHDYolarda 1-sentabridan boshlab tug‘ilish bilan bog‘liq kompleks davlat xizmatlarini ko‘rsatish tartibi joriy etilishi to‘g‘risida xabar berilgandi.
 Prezident qarori bilan aholiga davlat ijtimoiy xizmatlari va yordam taqdim etish tartiblarining avtomatlashtirilishi belgilandi